Novinky a aktuality
Koniec školského roka
28.06.2019
Milí malí a veľkí Recyklohráči,
tento ročník projektu Recyklohry bol pre nás v mnohom výnimočný.
Prvý krát sme zorganizovali veľkú zberovú súťaž mobilov, v ktorej sa vyzbieralo neuveriteľných 25 807 kusov. Keďže akcia mala veľký úspech, v septembri 2019 budeme v zbere mobilov pokračovať.
Taktiež sa nám podarilo získať finančné prostriedky zo Zeleného vzdelávacieho fondu, vďaka ktorým sme mohli prvý krát v histórií projektu zaslať vzdelávacie materiály úplne všetkým školám, ktoré máme registrované v projekte. Verím, že plagáty o recyklácii elektroodpadu máte stále vyvesené na viditeľnom mieste v škole
Za všetky Vaše aktivity sme pridelili školám v tomto školskom roku neuveriteľných 966 529 bodov.
Veľmi pekne Vám všetkým ďakujem za trpezlivosť, zhovievavosť, spoluprácu a podnetný prístup a verím, že plní elánu a nadšenia sa stretneme opäť v novom školskom roku 2019/2020.
Prajeme Vám krásne leto plné oddychu.
Vaše Recyklohry